Document ID: 32006D0801

KOMISJONI OTSUS,
17. november 2006,
millega muudetakse otsust 2005/432/EÜ, milles sätestatakse loomade ja inimeste terviseohutuse nõuded ning näidissertifikaadid inimtoiduks ettenähtud lihatoodete impordiks kolmandatest riikidest ning tunnistatakse kehtetuks otsused 97/41/EÜ, 97/221/EÜ ja 97/222/EÜ
(teatavaks tehtud numbri K(2006) 5444 all)
(EMPs kohaldatav tekst)
(2006/801/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. detsembri 1992. aasta direktiivi 92/118/EMÜ, millega sätestatakse selliste toodete ühendusesisest kaubandust ja ühendusse importimist reguleerivad loomade ja inimeste tervishoiunõuded, mille suhtes ei kohaldata direktiivi 89/662/EMÜ A lisa I peatükis ja patogeenide puhul direktiivis 90/425/EMÜ osutatud ühenduse erieeskirjades sätestatud nõudeid, (1) eriti selle direktiivi artikli 10 lõike 2 punkti c,
võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (2) eriti selle artikli 8 lõiget 4, artikli 9 lõike 2 punkti b ning artikli 9 lõike 4 punkte b ja c,
ning arvestades järgmist:
(1)
Teatavaid viiteid komisjoni otsuses 2005/432/EÜ (3) sisalduvatele mõistete määratlustele tuleks ajakohastada.
(2)
Kuna Euroopa Parlamendi ja nõukogu 29. aprilli 2004. aasta määrus (EÜ) nr 852/2004 toiduainete hügieeni kohta, Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erieeskirjad, ning Euroopa Parlamendi ja nõukogu 29. aprilli 2004. aasta määrus (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, on nüüd saanud kohaldatavaks, on vaja muuta ja ajakohastada ühenduse tervishoiu- ja sertifitseerimisnõudeid koduveiste, -sigade, -lammaste, -kitsede, -kabjaliste, -lindude, tehistingimustes peetavate ulukite, koduküülikute ja looduslike ulukite lihast valmistatud toodete importimiseks ühendusse.
(3)
Veterinaarsertifikaadi näidist tuleks muuta, et hõlbustada süsteemi Traces toimimist kooskõlas komisjoni 19. augusti 2003. aasta otsusega 2003/623/EÜ ühtse veterinaariaalase elektroonilise süsteemi Traces väljatöötamise kohta. (4)
(4)
On asjakohane ette näha üleminekuperiood, mille jooksul võib jätkuvalt kasutada eelmiste eeskirjade alusel välja antud sertifikaate.
(5)
Seetõttu tuleks otsust 2005/432/EÜ vastavalt muuta.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2005/432/EÜ muudetakse järgmiselt.
1.
Artiklid 2 ja 3 asendatakse järgmisega:
“Artikkel 2
Lihatoodete määratlemine
Käesoleva otsuse kohaldamisel kasutatakse määruse (EÜ) nr 853/2004 I lisa punktis 7.1 sätestatud lihatoodete määratlust.
Artikkel 3
Nõuded liikide ja loomade suhtes
Liikmesriigid tagavad, et ühendusse imporditud lihatoodete saadetised koosnevad järgmiste liikide või loomade lihast või lihatoodetest:
a)
järgmised kodulinnuliigid: kanad, kalkunid, pärlkanad, haned ja pardid;
b)
järgmised koduloomaliigid: veised, sealhulgas Bubalus bubalis ja Bison bison, sead, lambad, kitsed ja kabjalised;
c)
tehistingimustes peetavad ulukid ja koduküülikud, nagu on määratletud määruse (EÜ) nr 853/2004 I lisa punktis 1.6;
d)
looduslikud ulukid, nagu on määratletud määruse (EÜ) nr 853/2004 I lisa punktis 1.5.”
2.
III lisa asendatakse käesoleva otsuse I lisa tekstiga.
3.
IV lisa asendatakse käesoleva otsuse II lisa tekstiga.
Artikkel 2
Käesolevat otsust kohaldatakse alates 1. märtsist 2007.
Enne käesoleva otsuse kohaldamise alguskuupäeva välja antud veterinaar- ja terviseohutussertifikaate võib siiski kasutada kuni 1. juunini 2007.
Artikkel 3
Käesolev otsus on adresseeritud liikmesriikidele.
Brüssel, 17. november 2006

Labels: 3
17
5
6